
Par atzinumu bērnu nometnei 
	



Veselības inspekcijas Sabiedrības veselības departamenta Kurzemes kontroles nodaļā (turpmāk – Inspekcija) 2021.gada 16.jūļijā tika saņemts elektroniski sagatavots un izsūtīts no mājas lapas www.nometnes.gov.lv  iesniegums par Inspekcijas atzinuma sniegšanu par Liepājas sporta spēļu skolas slēgta tipa diennakts nometnes “BB Priekule2021” darbības uzsākšanu, kas norisināsies š.g. no 16.augusta līdz 21.augustam, organizējot nometnes dalībnieku izmitināšanu Priekules vidusskolas telpās  Aizputes ielā 1, Priekulē, Dienvidkurzemes novadā (turpmāk – Objekts). 
Informējam, ka Objekta higiēniskā novērtēšanā izmantoti  Priekules vidusskolas plānveida kontroles rezultāti (sakarā ar Inspekcijas atzinuma sagatavošanu par Objekta gatavību darbības turpināšanai – Liepājas sporta spēļu skolai bērnu diennakts nometņu darbības organizēšanai Priekules vidusskolās telpās), par ko tika sagatavots Inspekcijas 2021.gada 27.jūlija Atzinums par objekta gatavību darbības uzsākšanai vai turpināšanai Nr. 4.6.1.-14./25475/773 (turpmāk – Atzinums). Atzinums ir derīgs vienu gadu – līdz  2022.gada 27.jūlijam visām Liepājas sporta spēļu skolas rīkotajām bērnu nometnēm Priekules vidusskolas telpās, ievērojot bērnu nometņu organizēšanai un darbībai saistošo normatīvo aktu prasības un  epidemioloģiskās drošības pasākumus Covid-19 infekcijas izplatības ierobežošanai atbilstoši aktuālajam regulējumam Covid-19 pandēmijas laikā un vadoties pēc LR IZM Valsts izglītības satura centra 2021.gada 8.jūlija „Vadlīnijām piesardzības pasākumiem bērnu nometņu organizētājiem”.

	
	
Sabiedrības veselības departamenta
Kurzemes kontroles nodaļas vadītāja p.i.

